Працэс работы над спектаклем адбываецца па-рознаму. Некаторыя рэжысёры запрашаюць кампазітараў на рэпетыцыі, іншыя па тэлефоне выказваюць аўтару музыкі свае заўвагі ці пажаданні па матэрыяле. Гэта ўсё працоўныя моманты, суд жа іх успрымае па-свойму: колькі было запісана, столькі мусіш аддаць заказчыку, і па-іншаму быць не можа. Дакладная лічба ў дагаворы падчас разбору пачынае граць супраць творцы: маўляў, не выкананы ўмовы.